  Виталий Пронин Вормись басьтоз «Удмурт пельнянь ӝутон (шумовка)» кубок.Фестивальлэн берпуметӥ нуналаз, 10-тӥ тулыспалэ, калык кыстӥськоз Ижысь Шор площаде, тымет дуре. Татын ортчозы Пельнянь шудонъёс.10-тӥ тулыспалэ тымет дурын асьсэлэсь кужымзэс мертаны быгатозы 3 адямилэсь семьяос (анай-атай но нылпизы). Вормись басьтоз «Удмурт пельнянь ӝутон (шумовка)» кубок.Озьыен, тодматӥськом ӵошатсконъёсын:- Пельнянь-шудон - баскетбол пул борды ошем кастрюляе пельнянь выллем тупъёсты куяно.- Ижкар пельнянь ӝутон - бызён вискын «пельняньёсты» пельнянь ӝутонэ йӧттоно.- Пельнянькей - пельнянь выллем тупъёсты, вилкаен яке пельнянь ӝутканэн шуккыса, кастрюляе - капкаосы - выллем пыртоно.- Пельнянь эстафета - пӧртэм шуг-секытъёсты ортчыса, сюреслэн пумаз тужгес трос кынтэм пельнянь вуттоно.- Кут пельнянез - бадӟым кастрюляысь пельнянез чаляк октоно.Кин кылем арын вуылӥз фестивале, тодэ, макем пӧртэм пельняньёсты веръяны но басьтыны луэ. Кылем арын рекорд пуктэмын вал - Ижысь Шор площадьын сиизы 74 сюрс 059 пельнянь, нош вузазы 7 тонна. Фестивальын кунояськиз ог 35 сюрс адями. Туэ та лыдпусъёс тросгес луозы. Уго пельнянь шудонъёсы пыриськыны мылкыд каро Россилэн мукет улосвылъёсысьтыз куноос но. Шудонъёсы гожтӥськоно фестивальлэн вотэсбамаз - pelmenfest.ru. 0+  